CELEX: C2004/217/47
Language: sl
Date: 2004-08-28 00:00:00
Title: Zadeva T-205/04: Tožba Alessandra Ianniella proti Komisiji Evropskih skupnosti, vložena dne 8. junija 2004

28.8.2004   
            
            
               SL
            
            
               Uradni list Evropske unije
            
            
               C 217/26
            
         Tožba Alessandra Ianniella proti Komisiji Evropskih skupnosti, vložena dne 8. junija 2004
   (Zadeva T-205/04)
   (2004/C 217/47)
   Jezik postopka: francoščina
   Alessandro Ianniello, stanujoč v Bruslju (Belgija), ki ga zastopata Stéphane Rodrigues in Yola Minatchy, avocats, z naslovom za vročanje v Luksemburgu, je dne 8. junija 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               Razglasi za nično odločbo organa, pristojnega za imenovanja (OPI), z dne 18. februarja 2004, s katero je ta odgovoril na ugovor Alessandra Ianniella in odločbo istega organa o sestavi ocenjevalnega lista za Alessandra Ianniella za ocenjevalno obdobje od 1. julija 2001 do 31. decembra 2002.
            
         
               —
            
            
               Ugotovi nepogodbeno odgovornost Evropske skupnosti zaradi izdaje izpodbijane odločbe in prepozno izdane odločbe o sestavi ocenjevalnega lista za tožečo stranko za ocenjevalno obdobje od 1. julija do 31. decembra 2002.
            
         
               —
            
            
               Tožeči stranki prizna odškodnino za nastalo škodo v znesku 5000 evrov.
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Tožeča stranka vlaga tožbo zoper odločbo OPI z dne 18. februarja 2004, s katero je bil zavrnjen njen ugovor za ponovno preučitev ocenjevalnega lista za ocenjevalno obdobje od 1. julija 2001 do 31. decembra 2002 in s katero je bila kot nepotrebna ocenjena zahteva po izvedbi upravnega postopka o nekaterih listinah, ki jih je tožeča stranka predložila Paritetni komisiji RELEX.
   Tožeča stranka svoj zahtevek utemeljuje z navedbami, da je prišlo so bistvenih kršitev postopka in sicer do kršitve pravice do obrambe, kršitve dolžnosti nepristranskega postopanja upravnega organa in kršitve dolžnosti obrazložitve akta.
   Ob tem naj bi izpodbijana odločba kršila pravico tožeče stranke do varstva njenih osebnih podatkov in načelo učinkovite uprave.